હરિયાણા સરકારમાં કેબિનેટ મંત્રી રહેલા અનિલ વિજે કહ્યું કે, એક હિન્દુ ક્યારેય આતંકવાદી હોઈ શક્તો નથી. હિન્દુ ધર્મમાં આતંકવાદ જેવું કંઈ જ નથી. અનિલ વિજે કહ્યું કે, પાકિસ્તાનના લોકોને છોડી દેવાયા છે અને ભારતના લોકોને પકડીને હિન્દુ આતંકવાદનુ નામ આપવામાં આવે છે. આ બધુ કોંગ્રેસ સરકારનો ખેલ છે. સરકારના ઈશારા પર આ પાકિસ્તાનીઓને છોડવામાં આવ્યા છે. વીડિયોમાં અનિલ વિજે કહ્યું કે, હવે એ લોકો પાકિસ્તાનમાં એશ કરી રહ્યાં છે. ત્યાંની સરકાર તો આપણા સમનનો જવાબ પણ નથી આપતી. તેમણે વિપક્ષ પર નિશાન સાધતા કહ્યું કે, તેમનો હેતુ માત્ર રાજકીય ફાયદા માટે હિન્દુ આતંકવાદ ફેલાવવાનો છે. તેમણે જુઠ્ઠાણુ ફેલાવ્યું છે કે, હિન્દુસ્તાનમાં હિન્દુ આતંકવાદ છે. જ્યારે કે ભારતમાં હિન્દુ આતંકવાદ હોઈ જ શકે નહિ. હિન્દુ આતંકવાદ જેવું કંઈ પણ નથી.